62018TJ0081_INF
A Törvényszék (második tanács) 2020. április 2‑i ítélete –Barata kontra Parlament
(T‑81/18. sz. ügy)
„Közszolgálat – Tisztviselők – Előléptetés – Igazolási eljárás – A 2016. évi előléptetési időszak – Azon tisztviselők végleges listájáról való kizárás, akik számára a képzési programban való részvételt engedélyezték – A személyzeti szabályzat 45a. cikke – Indokolási kötelezettség – Nyilvánvaló értékelési hiba – Egyenlő bánásmód – Védelemhez való jog”
1.
Tisztviselői kereset – Sérelmet okozó aktus – Fogalom – Előkészítő aktus – A pályázót a kiválasztási eljárás alakulásáról folyamatosan tájékoztató levelek – Kizártság
(Személyzeti szabályzat, 90. cikk, (2) bekezdés, és 91. cikk, (1) bekezdés)
(lásd: 22., 23., 25., 26. és 29–31. pont)
2.
Tisztviselői kereset – Sérelmet okozó aktus – Fogalom – Előkészítő aktus – Az igazolási vegyes bizottság véleménye, amely a kiválasztási eljárás eredményével szemben a pályázó által benyújtott kereset elutasítását javasolja – Kizártság
(Személyzeti szabályzat, 90. cikk, (2) bekezdés, és 91. cikk, (1) bekezdés)
(lásd: 28. pont)
3.
Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése – Nem kellően egyértelmű és pontos keresetlevél – Elfogadhatatlanság
(A Bíróság alapokmánya, 21. cikk, első bekezdés, és 53. cikk, első bekezdés; a Törvényszék eljárási szabályzata, 76. cikk, d) pont)
(lásd: 33., 52., 53., 59. és 60. pont)
4.
Tisztviselői kereset – Előzetes közigazgatási panasz – A panasz és a kereset összhangja – Tárgybeli és jogcímbeli azonosság – A panaszban nem szereplő, de ahhoz szorosan kapcsolódó jogalapok és érvek – Elfogadhatóság
(Személyzeti szabályzat, 90. és 91. cikk)
(lásd: 34–38. és 54. pont)
5.
Tisztviselői kereset – A sérelmet okozó aktus kibocsátója hatáskörének hiányára alapított jogalap – Imperatív jogalap
(EUMSZ 263. cikk)
(lásd: 51. pont)
6.
Tisztviselői kereset – A panaszt elutasító határozat elleni kereset – Elfogadhatóság – A panaszt elutasító határozattal szemben benyújtott kereseti kérelmekről való határozathozatal kötelezettsége – Önálló tartalommal nem bíró kereseti kérelmek vagy pusztán megerősítő határozat – Hiány
(Személyzeti szabályzat, 90. és 91. cikk)
(lásd: 61., 62. pont)
7.
Tisztviselők – Igazolási eljárás – Ki nem választott pályázó panasza – Elutasító határozat – Legkésőbb a panasz elutasításakor teljesítendő indokolási kötelezettség – Terjedelem
(Személyzeti szabályzat, 25., 45. cikk, és 90. cikk, (2) bekezdés)
(lásd: 67–70. pont)
8.
Tisztviselői kereset – Előzetes közigazgatási eljárás – A válaszadási határidők adminisztráció általi betartásának elmulasztása – Következmények
(Személyzeti szabályzat, 90. cikk, és 91. cikk, (3) bekezdés)
(lásd: 83., 84., 87. pont)
9.
Tisztviselők – Igazolási eljárás – Az érdemek összehasonlító vizsgálata – Az adminisztráció mérlegelési jogköre – Bírósági felülvizsgálat – Korlátok
(Személyzeti szabályzat, 45a. cikk)
(lásd: 89., 90., 98. pont)
10.
Tisztviselők – Elvek – Védelemhez való jog – Az érintettnek a számára sérelmet okozó aktus elfogadását megelőző meghallgatására vonatkozó kötelezettség – Terjedelem – Panaszt elutasító határozat – Kizártság
(Az Európai Unió Alapjogi Chartája, 41. cikk, (1) bekezdés; Személyzeti szabályzat, 90. cikk, (2) bekezdés)
(lásd: 108., 109. pont)
11.
Tisztviselői kereset – Megsemmisítés iránti kérelemhez kapcsolódó kártérítési kérelem – A megsemmisítés iránti kérelemnek a kártérítési kérelem elutasítását maga után vonó elutasítása
(Személyzeti szabályzat, 90. és 91. cikk)
(lásd: 121., 123. pont)
Tárgy
Az EUMSZ 270. cikk alapján benyújtott, először is a felperes panaszát elutasító 2017. október 30‑i parlamenti határozat megsemmisítése, másodszor az igazolási eljárással foglalkozó vegyes bizottság azon véleményét tartalmazó 2017. március 20‑i levél megsemmisítése, amelyben a kinevezésre jogosult hatóságnak a felperes kérelmének elutasítását javasolták, harmadszor a 2017. február 14‑i levél megsemmisítése, amelyben értesítették az eredményeiről és tájékoztatták a képzési programon résztvevő hét tisztviselőt tartalmazó tervezett lista felállításáról, negyedszer a felperest a 2016. évi igazolási eljárás első szakaszából származó eredményeiről tájékoztató 2016. december 8‑i levél megsemmisítése, ötödször a felperest a felülvizsgálat iránti kérelme nyomán tett intézkedésekről tájékoztató 2016. december 21‑i levél megsemmisítése és hatodszor, a személyi állomány részére 2016. október 20‑án közzétett 2016. október 7‑i 2016/014 belső versenyvizsga‑kiírás, valamint azon tisztviselők tervezett listájának megsemmisítése iránti kérelem, akik számára az abból következő képzési programban való részvételt engedélyezték.
Rendelkező rész
1)
A Törvényszék a keresetet elutasítja.
2)
A Törvényszék João Miguel Baratát kötelezi a költségek viselésére.